રાજકોટ મહાનગરપાલિકાના કોંગ્રેસ પક્ષના વિરોધપક્ષના નેતા વશરામભાઈ સાગઠીયા, ઉપનેતા મનસુખભાઈ કાલરીયા, દંડક અતુલભાઈ રાજાણી, કોર્પોરેટર દિલીપભાઈ આસવાણીની સંયુક્ત અખબારી યાદી જણાવે છે કે આજરોજ ભાજપ દ્વારા જે વિરોધપક્ષના નેતા વશરામભાઈ સાગઠીયા ઉપર અંગત આક્ષેપો કરવામાં આવ્યા છે તે તદ્દન પાયાવિહોણા છે અને ભાજપને અમારી ખુલ્લી ચેલેન્જ છે કે વશરામભાઈ સાગઠીયાના મોબાઈલમાંથી સિવિલ સુપ્રિટેન્ડન્ટને કોઈપણ પ્રકારની ભલામણનો જો કોઈ મેસેજ કર્યો હોય તો હું મારું જાહેર જીવન છોડવા તૈયાર છું રોગચાળા બાબતે થાકી ગયેલ અને ગેગેફેફે કરનાર અને ખોટા આંકડા જાહેર કરનાર ભાજપના શાસકો જો પોતાના જ અધિકારીઓ ઉપર કંટ્રોલ ના હોય અને પોતાના જ અધિકારીઓ તેમને ખોટી માહિતી આપતા હોય અથવા પોતે જ પોતાના પાપ છુપાવવા માટે ખોટા આંકડા પ્રેસમાં આપતા હોય તેવું દેખાઈ રહ્યું છે અમારી કોંગ્રેસના કોર્પોરેટરોની ભાજપના તમામ મિત્રોને ખુલ્લી ચેલેન્જ છે કે તમે આપેલ પ્રેસમાં રોગચાળાના આંકડાઓ બાબતની જો આપને ચર્ચા કરવી હોય તો ત્રિકોણબાગ ખાતે જાહેર મંચમાં તમારા સમયે અને તારીખે રોગચાળા બાબતે જાહેરમાં ચર્ચા કરવા અમારી ખુલ્લી ચેલેન્જ છે, રોગચાળાને નાથી ન શકનાર સરકારના અધિકારી અને  પદાધિકારીઓ પોતાની નિષ્ફળતાને છુપાવવા માટે તેના પ્રતિનિધિ રૂપે સ્ટેન્ડીંગના ચેરમેન ઉદય કાનગડ પાયાવિહોણા આક્ષેપો કરી રહ્યા છે જે સ્ટેન્ડીંગના ચેરમેન જે વોર્ડમાંથી ચુંટાયેલ છે તે વોર્ડના મતદારો ને મળતા પણ નથી અને પોતાના ફોન પણ ઉપાડતા નથી તેવા કોર્પોરેટરને પ્રજાની પરેશાનીની કોઈ જાણકારી ના હોય અને પોતાના મતદારોને રામભરોસે મુકેલા હોય તેવા પ્રજાના પ્રતિનિધિ પાસે ખોટા આક્ષેપો કરવા સિવાઈ હવે કાઈ બચ્યું નથી.